ประกาศธนาคารแห่งประเทศไทย เรื่อง การให้เช่าซื้อสังหาริมทรัพย์บางประเภทของบริษัทเงินทุน    ในการประกอบกิจการเงินทุนเพื่อการจำหน่ายและการบริโภค

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การให้เช่าซื้อสังหาริมทรัพย์บางประเภทของบริษัทเงินทุน
ในการประกอบกิจการเงินทุนเพื่อการจำหน่ายและการบริโภค
----------------------

                        อาศัยอำนาจตามความในมาตรา
๓๑ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ธนาคารแห่งประเทศไทยออก
ข้อกำหนด ด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

                        ข้อ  ๑ 
ให้ยกเลิกประกาศธนาคารแห่งประเทศไทย เรื่อง การให้เช่าซื้อสังหาริมทรัพย์
บางประเภทของบริษัทเงินทุนในการประกอบกิจการเงินทุนเพื่อการจำหน่ายและการบริโภค
ลงวันที่ 
๒๗ กันยายน ๒๕๒๕

                        ข้อ  ๒ 
ประกาศนี้ให้ใช้บังคับแก่การที่บริษัทเงินทุนให้เช่าซื้อสังหาริมทรัพย์ 
ประเภทรถยนต์นั่งส่วนบุคคลไม่เกินเจ็ดคน

                        ข้อ  ๓ 
ในการทำสัญญาให้เช่าซื้อนอกจากข้อความอื่นที่พึงมีแล้ว บริษัทเงินทุนต้อง
                        (๑) 
กำหนดให้ผู้เช่าซื้อชำระเงินครั้งแรกทันทีที่ทำสัญญาเป็นจำนวนเงินไม่ต่ำ
กว่าร้อยละ ๒๕
ของราคาเงินสดของรถยนต์ที่ให้เช่าซื้อต่างหากจากการชำระเงินครั้งต่อ ๆ ไป
                        การชำระเงินครั้งแรกดังกล่าว
บริษัทเงินทุนจะให้ผู้เช่าซื้อชำระแก่ผู้จำหน่ายรถ
ยนต์นั้นโดยตรงก็ได้
แต่บริษัทเงินทุนต้องมีหลักฐานแสดงการชำระเงินหรือสำเนาหลักฐานดังกล่าว
ไว้
                        (๒) 
ระบุราคาเงินสดและจำนวนเงินที่ได้ชำระครั้งแรกดังกล่าวไว้ด้วย
                        (๓)  กำหนดระยะเวลาในการให้เช่าซื้อไว้ไม่เกินกว่า
๔๘ เดือน
                        (๔) 
แสดงวิธีการคำนวณผลประโยชน์ที่บริษัทเงินทุนเรียกเก็บอย่างชัดเจน และ
ให้แนบไว้กับคู่ฉบับของสัญญาให้เช่าซื้อที่มอบให้แก่ผู้เช่าซื้อ
                        (๕)  ระบุค่าใช้จ่ายต่าง ๆ
ที่ผู้เช่าซื้อจะต้องจ่าย
                        (๖)  กำหนดวิธีคิดค่าปรับ (ถ้ามี)
ในกรณีที่ผู้เช่าซื้อชำระเงินแต่ละงวดล่าช้ากว่า
เวลาที่กำหนด
                        (๗) 
กำหนดเงื่อนไขในการใช้สิทธิรับเงินที่ได้รับชำระแล้วและกลับเข้าครองรถ
ยนต์ที่ให้เช่าซื้อ ดังจะกล่าวต่อไปนี้
                              ก.
กรณีผู้เช่าซื้อผิดนัดไม่ใช่เงินรายงวดสองงวดติด ๆ กัน บริษัทเงินทุนจะ
เลิกสัญญาเช่าซื้อ
ริบบรรดาเงินที่ได้รับชำระแล้วและกลับเข้าครองรถยนต์ที่ให้เช่าซื้อได้ต่อเมื่อ
บริษัทเงินทุนมีหนังสือบอกกล่าวผู้เช่าซื้อให้ใช้เงินรายงวดที่ค้างชำระนั้นภายในเวลาอย่างน้อย
สามสิบวันนับแต่วันที่ผู้เช่าซื้อได้รับหนังสือและผู้เช่าซื้อละเลยเสียไม่ปฏิบัติตามหนังสือบอกกล่าว
นั้น
                               ข. 
กรณีผู้เช่าซื้อไม่อาจชำระค่าเช่าซื้อต่อไปได้และจัดหาบุคคลอื่นซึ่งมีคุณ
สมบัติที่จะเป็นผู้เช่าซื้อได้ตามหลักเกณฑ์ที่บริษัทเงินทุนกำหนดเป็นการทั่วไปในการประกอบกิจ
การให้เช่าซื้อตามปกติรับโอนสิทธิและหน้าที่ตามสัญญาเช่าซื้อได้  บริษัทเงินทุนต้องยินยอมให้ผู้
เช่าซื้อโอนสิทธิและหน้าที่ตามสัญญาเช่าซื้อ
จะให้สิทธิบอกเลิกสัญญาเพื่อริบเงินที่ได้รับชำระแล้ว
และกลับเข้าครองรถยนต์ที่ให้เช่าซื้อไม่ได้
                        (๘) 
กำหนดวิธีการชำระเงินว่าบริษัทเงินทุนจะให้ส่วนลดแก่ผู้เช่าซื้อในกรณีผู้
เช่าซื้อชำระเงินรายงวดทั้งหมดที่ยังไม่ถึงกำหนดชำระก่อนสิ้นสุดอายุสัญญาเช่าซื้อ

                        ข้อ
๔ 
ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวัน
ประกาศในราชกิจจานุเบกษา

                                                            ประกาศ
ณ  วันที่ ๑๖ มกราคม ๒๕๓๐
                                                                            กำจร สถิรกุล
                                                                 ผู้ว่าการธนาคารแห่งประเทศไทย

[รก.๒๕๓๐/๑๒/๖๕๔/๒๒ มกราคม ๒๕๓๐]

                                                                        ฐาปนี
/ แก้ไข
                                                                        ๒๕
กันยายน ๒๕๔๕
                                                                        A+B(C)